alexandrainst/scandi-wiki huggingface dataset:
Flensburgregjeringen

Flensburgregjeringen (tysk: Flensburger Regierung), også kjent som Flensburgkabinettet (tysk: Flensburger Kabinett) og Dönitzregjeringen (tysk: Regierung Dönitz), var en kortvarig regjering i Tyskland. Regjeringen forsøkte å styre Tyskland i en periode på et par uker ved slutten av andre verdenskrig i Europa. Den ble opprettet etter at Adolf Hitler begikk selvmord den 30. april 1945 under slaget om Berlin. Regjeringssjef var storadmiral Karl Dönitz.

Administrasjonen ble omtalt som Flensburgregjeringen på grunn av at hovedkontoret var plassert i byen Flensburg i det nordlige Tyskland. Den 23. mai 1945 ble administrasjonen satt under arrest og Flensburgregjeringen oppløst. Fra dette tidspunkt opphørte enhver sentral, tysk myndighetsutøvelse.

Sammensetning
Regjeringen hadde denne sammensetningen:
 Storadmiral Karl Dönitz: Reichspräsident og krigsminister

 Lutz Schwerin von Krosigk: Ledende minister, utenriksminister og finansminister

 Wilhelm Stuckart: Kulturminister og innenriksminister

 Albert Speer: Minister for industri og produksjon

 Herbert Backe: Landbruks- og naturminister

 Franz Seldte: Arbeidsminister

 Julius Dorpmüller: Post- og kommunikasjonsminister

Generaloberst Alfred Jodl var leder av Wehrmacht og representerte Dönitz i forhandlingene med de allierte i Reims. Feltmarskalk Wilhelm Keitel var leder av Oberkommando der Wehrmacht og han representerte Dönitz i forhandlingene med Den røde armé i Berlin. Hans-Georg von Friedeburg ble utnevnt som Karl Dönitz' etterfølger som leder av Kriegsmarine og ble forfremmet til generaladmiral. Robert Ritter von Greim beholdt tittelen som leder av Luftwaffe.

Referanser 

Provisorisk regjering
Det tredje rike
Flensburg
1945 i Tyskland
Stater og territorier etablert i 1945
Stater og territorier opphørt i 1945
Tyske regjeringer
Nationaal-Socialistische Nederlandsche Arbeiderspartij

Det nasjonalsosialistiske nederlandske arbeiderparti (nederlandsk: Nationaal-Socialistische Nederlandsche Arbeiderspartij), forkortet NSNAP, var et nasjonalsosialistisk nederlandsk politisk parti. Partiet ble grunnlagt i 1931 og ble ledet av Ernst Herman van Rappard. Målet var å etterligne det tyske nasjonalsosialistiske partiet NSDAP som var ledet at Adolf Hitler. Partiet feilet i å oppnå suksess og ble beskyldt av sine rivaler, Den nasjonalsosialistiske bevegelsen i Nederland (NSB), for å være moderate.

Partiet var sterkt inspirert av NSDAP og i likhet med det tyske nazi-partiet opprettet NSNAP sine egne stormtropper som lignet på Sturmabteilung, en ungdomsavdeling lik Hitlerjugend og tok i bruk hakekorset. I motsetning til sine høyreekstremistiske motparter som fremmet nederlandsk nasjonalisme, fremmet NSNAP at Nederland skulle inkorporeres i Tyskland. En politikk som vant liten støtte noe som valget i 1937 viste, da partiet bare fikk 998 stemmer. NSNAP hadde et sterk antisemittisk fokus og kritiserte NSB for å være en jødisk dominert pseudo-nasjonalsosialistisk organisasjon.

NSNAP tjente ikke på den tyske invasjonen av Nederland siden de tyske myndighetene valgte å større Anton Mussert lederen for NSB. Partiet ble oppløst den 14. desember 1941 når Arthur Seyss-Inquart forbød alle politiske partier i Nederland bortsett fra NSB.

Referanser

Eksterne lenker
 Flags of the NSNAP

Nasjonalsosialisme
Tidligere politiske partier i Nederland
Politiske partier etablert i 1931
Bonakas

Bonakas (nordsamisk: Bonjákas, kvensk: Punakas) er ei bygd i Tana kommune i Finnmark. Den ligger på vestsiden av Tanaelva, omkring ti kilometer ovenfor Tanamunningen. Grunnkretsen Bonakas/Langnes hadde 177 innbyggere pr. 1. januar 2017.

Bonakas er ei jordbruksbygd. Her ligger Tana videregående skole, tidligere Finnmark landbruksskole. Bygda huset tidligere Varanger bataljon på Tanahus. Befolkningen har flerkulturelle røtter hvor både samisk, kvensk og norsk er representert. Bygda har fostret flere kjente personer, blant annet Per Fokstad og Reidar Hirsti.

Se også
Okkupasjonsmaktens fangeleirer i Norge

Referanser 

Bygder og grender i Troms og Finnmark
Bosetninger i Tana
Hotels.com

Hotels.com er en nettside for bestilling av hotellrom. Selskapet ble grunnlagt i 1991 som Hotel Reservations Network (HRN). Det ble en del av Expedia Inc. i 2001 og byttet navn til Hotels.com i 2002. Hotels.com blir drevet av Hotels.com LP, et kommandittselskap i Dallas, USA.

Historie
David Litman og Robert Diener grunnla Hotels.com i 1991 under navnet Hotel Reservations Network (HRN), og tilbød opprinnelig hotellbestilling via telefon i USA. I 2001 ble selskapet kjøpt opp av USA Networks Inc (USAI), som også kjøpte opp aksjemajoriteten i onlinereisebyrået Expedia.

HRN byttet navn til Hotels.com i 2002, og lanserte samtidig sitt offline-varemerke 1-800-2-Hotels, samt muligheten til å bestille hoteller online. Under de påfølgende to årene ekspanderte selskapet raskt internasjonalt med 29 nye sider. USAI byttet navn til InterActiveCorp (IAC) i 2003. I 2005 separerte IAC sin reisevirksomhet under navnet Expedia Inc. Hotels.com ble deretter et driftsselskap for Expedia Inc.

Siden 2002 har den internasjonale tilveksten inkludert nettsider for Nord-, Sentral- og Sør-Amerika, Europa, Australia, Japan, Kina og landene omkring Stillehavet, Midtøsten og Sør-Afrika. I 2011 ble det også lansert nettsider i Indonesia og Vietnam.

Krenking av funksjonshemmedes rettigheter i USA 
I mai 2007 var Hotels.com gjenstand for et gruppesøksmål (Smith v. Hotels.com L.P., California Superior Court, Alameda County, Case No. RG07327029), rettet mot dem for «pågående diskriminering av personer med bevegelseshemming som ønsker, men ikke har muligheten til, å bruke Hotels.coms verdensomspennende bestillingsnettverk for å utføre bestillinger av hotellrom.» Selskapet benektet anklagene og motsatte seg påtalen, men ble funnet skyldig for overtredelse av Californias Unruh Civil Rights Act, samt overtredelse av konkurranseloven. Hotels.com gikk deretter med på å angi informasjon om tilgjengelighetstilpasning for hotellene som selges på nettsidene deres.

Hotellprisindeks 
Siden 2004 har Hotels.com to ganger i året publisert en oversikt over internasjonale trender for hotellrompriser, som kalles Hotels.coms Hotellprisindeks. Prisindeksen angis per rom og baseres på prisene Hotels.coms kunder har betalt med et vektet gjennomsnitt, som baseres på antallet solgte rom i hvert marked Hotels.com opererer i.  Informasjon angis om merkbare prisendringer og sammenligninger mellom destinasjoner, hotelltyper og annen prisrelatert analyse for de siste seks månedene. Hotellprisindeksen publiseres både digitalt og på trykk og rettes mot journalister, media og hotelleiere som en del av selskapets PR-virksomhet.

Referanser

Eksterne lenker 
 

Nettsteder
Utleievirksomhet
Halti kvenkultursenter

Halti kvenkultursenter eller Haltiin kväänisentteri er et interkommunalt selskap og et senter for kvensk språk og kultur i Troms. Senteret er lokalisert på Halti i Nordreisa kommune i Nord-Troms. Halti er en integrasjonsmodell der blant andre Halti kvenkultursenter IKS, Halti nasjonalparksenter AS, Halti næringshage AS, Nord-Troms Museum og Nordreisa kommune (kultur) er samlokalisert. 

I 2009 ble kvenkultursenteret stiftet som et selskap under stiftelse (SUS), og rett over nyttår i 2010 ble selskapet registrert som interkommunalt selskap. Selskapet eies av Troms fylkeskommune sammen med kommunene Lyngen, Storfjord, Kåfjord, Skjervøy, Nordreisa og Kvænangen. 

Kvenkultursenteret arbeider med revitalisering av kvensk språk og formidling av kvensk kultur og historie. Et av senterets største tiltak er den årlige festivalen Paaskiviikko (kvenske kulturdager i Nord-Troms).

Fra og med 2013 har kvenkultursenteret vært ute i sine eierkommuner med to skoleturneer per år. Den første pågår i januar, er rettet mot elever på 1. trinn, og er en trespråklig turné i samarbeid med Kåfjord språksenter. Den andre pågår i mai, er rettet mot 5. trinn, og er en ren kvensk språk- og kulturturné. Sistnevnte har fått tittelen Paaskiturné, da den arrangeres som en del av årshjulet til Paaskiviikko. På den måten ønsker senteret å sikre et godt tilbud til barn og unge. Begge turneene er et samarbeid med Biblioteksamarbeidet i Nord-Troms.

Kvenkultursenteret er sekretariat for Kvensk råd, en samarbeidsplattform for kvenske lokallag og foreninger i Troms, og administrerer i tillegg det kvenske sangkoret KvääniÄänii (kvenske stemmer).

Referanser

Eksterne lenker 
 

Kultur i Troms og Finnmark
Kvensk
Kvensk kultur
Kultur i Nordreisa
Byggverk i Nordreisa
Lappekommisjonen av 1889

Lappekommisjonen av 1889 var en kommisjon som ble nedsatt av den norske regjeringen. Kommisjonens mandat lå i Felleslappeloven av 1883, som ga jordbruket fortrinnsrett fremfor reindrift.  Kommisjonen hadde som oppgave å komme med forslag til inndeling av reinbeitedistrikt i Hedmark, Sør-Trøndelag og Nord-Trøndelag, og om grenser mellom landbruksområder og reinbeite.

De tre opprinnelige medlemmene i kommisjonen var advokat Haakon Berg fra Elverum, gårdbruker og ordfører Karl Kværness fra Rendalen og lensmann I.B. Herstad fra Røros. Etterhvert ble også Hans Konrad Foosnæs med.

Kommisjonen avga sin rapport i 1892, og ble etterfulgt av Lappekommisjonen av 1892 som arbeidet med en tilsvarende inndeling av Nordland.

Reindriftslovenes historie 
Lovreguleringen av reindriften i Norge skjer i flere faser:  
 Felleslappeloven av 1883 etablerer reinbeitedistrikt i Troms og fastslo samenes kollektive erstatningsplikt for reinbeiteskader
 Lov om forskjellige Forhold vedkommende Fjeldfinnerne i Finmarkens Amt av 1888 regulerte interne forhold i reindriften i Finnmark
 Lappekommisjonen av 1889 kom med forslag til inndeling av reinbeitedistrikt i Hedmark, Sør-Trøndelag og Nord-Trøndelag
 Lappekommisjonen av 1892 kom med forslag til inndeling av reinbeitedistrikt i Nordland
 Tilleggslappeloven regulerte forholdet mellom de fastboende og flyttsamene, og hadde til dels strengere regler enn Felleslappeloven.
 Lov om reindriften av 1933 var den første loven som gjaldt for hele landet
 Lov om reindriften av 1978 etablerte Statens reindriftsforvaltning
I tillegg til disse lovene finnes reinbeitekonvensjoner mellom Norge og Sverige – som Lappekodisillen, og mellom Norge og Finland, og enkelte mindre lover som regulerte detaljer og avgrensede områder.

Referanser

Litteratur
 Lappekommisjonen av 1889, Del 1, Erklæringer som private personer har avgitt for Lappekommisjonen om forholdene i nordre del av Hedmark, i Sør-Trøndelag og i Nord-Trøndelag sør for Stjørdalselva - Tevla. 1991. ISBN 82-992522-1-0. (ebok fra bokhylla.no)
 Lappekommisjonen av 1889, Del 2, Kommisjonens forhandlingsprotokoller : erklæringer som private personer har avgitt for Lappekommisjonen om forholdene i Nord-Trøndelag. 1998. ISBN 82-992522-5-3 (ebok fra bokhylla.no)

Reindrift
Norges historie
Samisk historie
Sørsamene
Forêt de Retz

Forêt de Retz («Retz-skogen») er en av Frankrikes største skoger. Den dekker om lag 13 000 hektar i Aisne ca 80 km nordøst for Paris. Den er en nasjonalskog (forêt domaniale) i regionen Hauts-de-France.

Et karakteristisk trekk er at Retz-skogen, til forskjell fra andre franske nasjonalskoger der skogdekket har fluktuert i størrelse, er at den knapt er blitt forandret siden den ble utskilt, en futaie, i 1672.

Skogen er en rest av det gamle skogdekket i denne delen av landet. Som avskogingen skred frem ble etterhvert Retz-skogen forstått som egen skog fra omkring 1100-tallet. Den var da større, og tilhørte grevene av Valois, og strakk seg fra Retheuil, Chaudin and Buzancy og så langt som til elven Marne. Så skrumpet den inn og ble fragmentert av det ekspanderende jordbruket i middelalderen.

I 1214 knyttet Philip Augustus skogen til det kongelige domene og forordnet skogvoktersystem, under voktere kalt sergents du roi, under guvernøren av de kongelige châteaux av Villers-Cotterêts og Vivières. I 1346 promulgerte kong Filip VI av Frankrike den første kodifiserte skogslov, ordonnance de Brunoy, som førte til opprettelsen av stillingen Maître des Eaux et Forêts, som medlem av Maison du Roi. Kongedømmets første Maître des Eaux et Forêts ble innsatt ved slottet i Villers-Cotterêts i Retz-skogen. Under hundreårskrigen gikk det hardt ut over skogstellet.

I 1499 ble skogen gjort til del av den kongelige apanasje, holdt av François de Valois, som snart etter ble kong François I. Kongen viste stor omsorg for skogen og stod bak mange innovasjoner, som jaktområder under oppsyn av en Capitaine de chasses, ombygging av château de Villers-Cotterêts, som fikk en ny vannforsyning som også betjente landsbyen. Mer rasjonelt skogtilsyn ble iverksatt, og det ble slått ned på ulovlig jakt på kongens vilt.

Eksterne lenker 
 

Skoger
Aisne
Rasmus Abildgaard Leganger

Rasmus Abildgaard Leganger (født 20. desember 1776 i Eigersund, 
død 12. april 1841 i Fredrikshald) var en norsk trelasthandler i Fredrikshald. Han var stortingsrepresentant i én periode.

Leganger var sønn av en skipper og handelsmann i Eigersund, og bror av  Henrik Leganger.

På slutten av 1790-tallet slo Leganger seg ned i Fredrikshald, der han siden drev sagbruk og handel med trelast. I 1833 representerte han Fredrikshald på Stortinget. Han var medlem av Lagtinget, av tollkomiteen og av komiteen om kjøpstadskatten.

Leganger var gift med Elise Catharine Stang, datter av Thomas Stang og Anna Sylvia Leganger. De var foreldre til Georg Leganger.

I Fredrikshald fikk Leganger oppført boligen som går under betegnelsen Wielgården etter senere eier Andreas Melchior Glückstad Wiel og ligger i Storgata 7. Den er senere endret flere ganger og har hatt forskjellige eiere.Saugbrugsforeningen hadde kontor her fra 1923.

Referanser

Kilder

Eksterne lenker 
 

Norske trelasthandlere
Stortingsrepresentanter 1833–1835
Stortingsrepresentanter for Fredrikshald
Personer fra Eigersund kommune
Personer fra Halden kommune
Ståle Einarsen

Ståle Einarsen (født 1963) er en norsk psykolog som er professor ved Universitetet i Bergen. Han er cand. psychol. (1991), dr. psychol. (1996) og professor i arbeids- og organisasjonspsykologi ved Universitetet i Bergen fra 2003.  

Einarsen er særlig kjent for sitt arbeid med mobbing, destruktiv ledelse og konflikthåndtering. Han har ledet forskningsgruppen for arbeidsmiljø, ledelse og konflikt (FALK) ved Universitetet i Bergen siden 2005. Sammen med Professor Helge Hoel og Advokat Harald Pedersen står han bak metoden Faktaundersøkelse, en metode som skal benyttes i saker som angår klager eller varsel på mobbing, trakassering, destruktiv ledelse og diskriminering i arbeidslivet. Sammen med Professor Helge Hoel har han også utviklet Negative acts questioanire (NAQ), som er verdens mest benyttet måleinstrument for å måle opplevelser av mobbing og trakssering i arbeidslivet. Einarsen har publisert mer enn 150 vitenskapelig artikler i internasjonale tidsskrifte, over 50 bokkapitler og utgitt en rekke bøker, herunder Seksuell trakassering (1993); Mobbing og harde personkonflikter (1994); Ledelse på godt og vondt (2002; 2015), Det gode arbeidsmiljø (2000; 2011; 2021); Den dyktige medarbeider (2005, 2016); Håndtering av konflikter og trakassering i arbeidslivet: Jus og Psykolog (2007; 2017; 2021), Faktaundersøkelse: Arbeidsmetodikk i vanskelige arbeidsmiljøsaker (2016). Boken om faktaundersøkelse kom i en svensk utgave i 2020. Einarsen har også vært medredaktør til tre internasjonale antologier om mobbing og trakassering i arbeidslivet (2003; 2011; 2020), herunder Bullying and harassment: Theory, research and practive, fra 2020. 

Einarsen fikk i 2019 Psykologiforbundets Innovasjonspris for sitt lanvarige arbeid med å utvikle metoder og systemer for å håndtere mobbing og trakssering i arbeidslivet. I 2020 ble han utnevnt som æresmedlem (Fellowship) i European Academy of Occupational Health Psychology for sin banebrytende forskning om mobbing og trakassering. Samme år kom han på det amerikaskje toppuniveristetet Standford Univeristy sin liste over verdens 2% viktigste forskere.

Referanser

Eksterne lenker 
 
 

Norske psykologiprofessorer
Professorer ved Universitetet i Stavanger
Professorer ved Universitetet i Bergen
Frankrikes provisoriske regjering

Frankrikes provisoriske regjering (fransk: gouvernement provisoire de la République française) var en provisorisk regjering som styrte Frankrike mellom 1944 og 1946. Regjeringen styrte landet i etterkant av frigjøringen av Frankrike som følge av operasjon Overlord og operasjon Dragoon og varte frem til etableringen av den fjerde franske republikk. Etableringen av den provisoriske regjeringen markerte den formelle gjenopprettingen av en provisorisk fransk republikk som skulle videreføre den nedlagte tredje republikk.

Regjeringen overtok for Den franske komité for nasjonal frigjøring (CFLN), som hadde vært den provisoriske regjeringen i de oversjøiske territoriene til Frankrike. Som regjeringen i Frankrike i krigstiden 1944-1945 var dens hovedoppgaver å kontrollere ettervirkningene av den tyske okkupasjonen av Frankrike og fortsette krigføringen mot Tyskland. 

I tillegg til de krigsrelaterte politiske målene, skulle regjeringen utarbeide en ny konstitusjon som resulterte i den fjerde republikk. Regjeringen gjennomførte også andre store reformer som kvinnelig stemmerett, grunnla École nationale d'administration og utvidet velferdssystemet i Frankrike.

Se også
 Militæradministrasjonen i Frankrike
 Militæradministrasjonen i Belgia og Nord-Frankrike
 Den tredje franske republikk
 Den fjerde franske republikk

Provisorisk regjering
Historiske stater og riker i Europa
Frankrikes historie
Stater og territorier etablert i 1944
Stater og territorier opphørt i 1946
Atlas (organisasjon)

Atlas er et europeisk samarbeidsnettverk for taktiske politienheter. Nettverket består av mer enn 30 politienheter i Den europeiske union samt Norge. Formålet er å bedre samarbeidet mellom politienhetene og øke ferdighetene ved å trene sammen.

Atlas har sin historie tilbake til 1996, da Den europeiske unions råd besluttet å etablere et nettverk som skulle øke ferdigheter, kunnskap og ekspertise om kontraterrorisme blant de ulike politistyrkene i Den europeiske unions medlemsstater. Etter terrorangrepet 11. september 2001 ble Atlas opprettet for å forhindre lignende angrep i Europa.

Det ble etablert fem prosjektteam bestående av taktiske politienheter fra fire medlemsstater som spesialiserte seg på bestemte områder:
 EKO Cobra for innsatser i bygninger
 SCO19 for innsatser på undergrunnsbaner
 GIGN for innsatser på luftfartøyer
 RAID for innsatser på tog og busser
 GSG 9 for maritime innsatser

Referanser

Politi
Europeiske organisasjoner
Tore Nordseth

Tore Nordseth (født 14. februar 1966 i Trondheim) er en norsk politiker (Ap).

Sitt politiske arbeid begynte han i AUF, der han tilhørte kretsen rundt Trond Giske. Nordseth var leder i Trondheim AUF 1990–1991, fylkessekretær for LO og AUF i Nord- og Sør-Trøndelag 1990–1992, medlem av Trondheim bystyre 1992–1995 og leder i Trondheim Arbeiderparti 1998–2000. 

Nordseth var ansatt som fylkessekretær i Sør-Trøndelag Arbeiderparti 1992–1997 og daglig leder i Arbeidernes Økonomiske Fellesorganisasjon i Trondheim 1997–2006. I 2006 ble han igjen fylkessekretær i Sør-Trøndelag Arbeiderparti (senere fylkessekretær i Trøndelag Arbeiderparti).

Han var vararepresentant til Stortinget fra Sør-Trøndelag 1997–2005, og møtte fast for statsråd Trond Giske 2000–2001. Nordseth var medlem av Stortingets forsvarskomité.

Han gikk Trondheim katedralskole. Han har studert informatikk, bedriftsøkonomi og sosialøkonomi.

Tore Nordseth giftet seg i 2002 med Arbeiderparti-politiker Rita Ottervik.

Referanser

Eksterne lenker 
 

Stortingsrepresentanter fra Ap
Stortingsrepresentanter for Sør-Trøndelag
Stortingsrepresentanter 1997–2001
Ap-politikere i Sør-Trøndelag
Lokalpolitikere i Trondheim
Tillitsvalgte i AUF
Personer fra Trondheim kommune
Liste over statsledere i 2015



Afrika

Asia

Europa

Nord-Amerika

Oseania

Sør-Amerika

Referanser

Eksterne lenker
 Herskere gjennom tiden
 WorldStatesmen - et online leksikon over ledere av nasjoner og territorier
 http://www.portalestoria.net/rulers%20countryby.htm 
 CIDOB Foundation
Kari Schibevaag

Kari Schibevaag (født 25. oktober 1978 i Stavanger) er en tidligere norsk kiteboarder og flere ganger verdensmester både innen snøkiting og kitesurfing på vann.

Schibevaag er født og oppvokst i Stavanger. Hun var tidlig allsidig innen idrett, men valgte i tenårene å satse på håndball. Etter to kneskader måtte hun gi opp håndballen. Hun utdanner seg til barnevernspedagog fra 2001. Hun var samtidig instruktør ved Tryvann skiskole, og kom der i kontakt med miljøet innen Kiteboarding. Hun forsøkte først snøkiting.

Hun deltok under VM i snøkiting i Frankrike i 2008 og vant. Etter at barnevernsinstitusjonen hun arbeidet ved brant ned, bestemte hun seg for å satse profesjonelt på kiteboarding, både på snø og vann.

I verdenscupen i kiteboarding (på vann) i 2009 vant hun en rekke konkurranser, og hadde topplasseringer innen fartsdisiplinen race, fristil og bølgekiting, og vant cupen sammenlagt. Hun ble den første til å nå toppen både på vann og snø. I 2010 vant hun som første kiter verdenscupen i snøkiting både på ski og på snowboard. Hun er åtte ganger verdensmester kitesurfing og elleve ganger verdensmester i snøkiting.

Hun er bosatt i Ramberg i Flakstad kommune (Lofoten).

Referanser

Eksterne lenker 
 

Norske seilere
Norske spesialpedagoger
Verdensmestere
Norgesmestere
Mesternes Mester-deltakere
Personer fra Stavanger kommune
Artikler i sjøfart-prosjektet
Liste over tunneler i Østerrike

Dette er en liste over tunneler i Østerrike, med alle jernbane- og veitunneler lenger enn 1,5 kilometer.

Veitunneler 

Veitunneler lenger enn 1,5 kilometer.

Autobahn-tunneler

Andre veitunneler

Jernbanetunneler 

En opstilling av alle jernbanetunneler i Østerrike med minst 1,5 kilometer lengde.

Projekter 
 Brennerbasistunnel (bygges) 
 Koralmtunnel (bygges)
 Semmering-Basistunnel (bygges)
 Seekirchnertunnel (planlegges)

Eksterne lenker 
 Østerrikske veitunneler over 1000 meter (engelsk)
 Østerrikske jernbanetunneler (tysk)

Østerrike
Østerrike
Jernbane i Østerrike
Østerrike, Liste over tunneler i
Kaos og Bjørnar

Kaos og Bjørnar er den første av fem barnebøker i en serie bøker om vennene Kaos (Karl Oskar) og Bjørnar, skrevet av den norske forfatteren Anne-Cath. Vestly og utgitt 1982–87. Bøkene er illustrert av Vestlys ektemann Johan Vestly. Hovedpersonen Kaos (egentlig Karl Oskar) har Eva som dagmamma; og Eva er moren til Bjørnar som har ryggmargsbrokk og derfor sitter i rullestol. I bøkene viser Vestly «hvordan fantasi og ønske om fellesskap lar barn med ulike forutsetninger selv legge leken til rette for likeverdig deltagelse.» Bjørnars rullestol blir til en «tryllerullestol» som tar barna med på reiser ut i verden.

Det meste av handlingen er lagt til Vetleby, en liten by ved fjellet. Faren til Kaos kjører den lille blå fjellbussen, og moren hans arbeider på et apotek. I bokserien blir Kaos og Bjørnar også kjent med Lilla Olaug som bor ved høyfjellshotellet, og den litt yngre nabogutten til Kaos, Lubben. Barna fra Vestlys faste fiktive drabantby, Tirilltoppen, noen timers reise unna Vetleby, har også biroller i bokserien. Kaos og Bjørnar møter blant annet Aurora, Guro, Auroras bror Sokrates, Morten minstemann, og Ellen Andrea.

I tillegg til å tematisere intgrering av funksjonshemmede, er bøkene også preget av nedrusting, fredsarbeid og internasjonal solidaritet, inspirert av tendenser i tiden omkring 1980–82.

Bokliste 
1982 – Kaos og Bjørnar
1983 – Lilla Olaug og Lubben
1984 – Kaosgutten i Vetleby og verden
1985 – Kaos førskolegutt
1987 – Kaos og hemmeligheten

Referanser 

Norske barnebøker
Bøker fra 1982
Anne-Cath. Vestly